Un repte sense cap precedent | Xevi Masachs | GIRONA | Girona | L'Esportiu de Catalunya
Un repte sense cap precedent Un repte sense cap precedent Un repte sense cap precedent Un repte sense cap precedent + Un repte sense cap precedent E-mail
Un repte sense cap precedent
Cap equip ha pujat a primera acumulant quatre entrenadors en una lliga des que hi ha grup únic a segona, fa més de 50 anys
El 79,2% dels ascensos han arribat sense cap relleu a la banqueta, tot i que hi ha 12 casos amb tres entrenadors
Francisco és el quart entrenador del curs després d’Unzué, Moreno i Martí GIRONA FC.
Un repte sense cap precedent Un repte sense cap precedent Un repte sense cap precedent Un repte sense cap precedent Un repte sense cap precedent E-mail
En més de 50 anys, des que la segona divisió té un sol grup, hi ha desenes d’històries diferents entre els equips que han pujat a l’elit. Passeigs triomfals, celebracions al límit i vies indirectes d’accés a un play-off que acaben de la millor manera. Dels 154 ascensos acumulats des del curs 1968/69, però, no n’hi ha cap que hagi arribat amb quatre entrenadors diferents asseient-se a una mateixa banqueta. El Girona, amb el relleu a la desesperada de Pep Lluís Martí per Francisco Rodríguez, aspira a fer una sacsejada a un equip fet i pensat només per al retorn a primera i que ja no va acabar de funcionar amb la primera aposta, Juan Carlos Unzué, que va deixar pas de manera provisional a Juan Carlos Moreno abans de l’arribada de Martí. Si amb Francisco se n’acabés sortint i celebrés el retorn a primera, el Girona escriuria una pàgina que està en blanc.
La gran majoria d’equips que han pujat a primera (79,2%) ho han fet amb un sol entrenador. Hi ha 20 equips (un 13%) que ho han fet amb un sol relleu, amb el Valladolid –Sergio González– i el Getafe –José Bordalás– com a casos més recents. I 12 equips (7,8%) han pujat després d’acumular tres entrenadors. Els últims, el Betis (2014/15) i el Còrdova (2013/14), que va triomfar després d’entrar al play-off com a setè.
Des de Constel·lació
El Girona, que està a punt de celebrar el 90è aniversari, només s’havia trobat tres vegades més amb quatre entrenadors diferents en una mateixa temporada. La primera, la temporada 1981/82 (Alfons Muñoz, Pepe Pinto, Emilio Aldecoa i Luis Costa), va acabar amb descens a preferent. El 1987/88 (Alfons Muñoz, Pepe Hatero, José Manuel, Antonio Lagunas), descens a tercera. L’última (Pere Gratacós, Peio Bengoetxea, Manolo Márquez i Miquel Jordán) va ser fa 20 anys, a tercera, amb l’aterratge de Constel·lació Esportiva, un projecte que va acabar com el rosari de l’aurora.
AMB 3 ENTRENADORS 12
equips (7,8%)
2014/15 BETIS
Velázquez, Merino i Mel
2013/14 CÒRDOVA
Pablo Villa, Carrión i Ferrer
1996/97 MÈRIDA
Kresic, Floro Garrido i D’Alessandro
1996/97 SALAMANCA
João Alves, Bustillo i Goikoetxea
1994/95 RAYO VALLECANO
David Vidal, Baena i Paquito
1992/93 VALLADOLID
Boronat, Saso i Mesones
1983/84 HÈRCULES
Pachín, Humberto i Jurado
1977/78 CELTA
Toni Cuervo, Villar i Maguregui
1975/76 CELTA
Moreno, Villar i Carmelo Cedrún
1971/72 SARAGOSSA
Rosendo Hernández, Jugo i Iriondo
1969/70 MÀLAGA
Juan Ramón, Carmona Ros i Kalmar
1968/69 MALLORCA
Sasot, Forneris i Rodríguez
AMB 2 ENTRENADORS 20
equips (13%)
Valladolid (2017/18); Getafe (2016/17); Vila-real (2012/13); Llevant (2005/06); Racing (2001/02); Betis (2000/01); Vila-real (1999/00); Sevilla (1998/99); Mallorca (1996/97); Betis (1993/94); Rayo (1991/92); Betis i Espanyol (1989/90); Mallorca (1988/89); Màlaga (1987/88); Mallorca (1985/86); Elx (1983/84); Betis (1978/79); Deportivo (1970/71) i Espanyol (1969/70).
AMB 1 ENTRENADOR 122
equips (79,2%)
(*) Recompte d’ascensos des de la temporada 1968/69, la primera amb un grup únic a segona divisió. Font: BDFutbol
FEIA DUES DÈCADES
En 90 anys, el club només havia viscut tres cursos amb quatre tècnics diferents
L'Esportiu. Girona 02-07-2020, Pàgina 2